[{"text_idx": "#000003", "text": "Mae\u2019r Ffatri Gelf yn fudiad cymunedol yng Nghlyn Rhedynog sy\u2019n ceisio creu cyfleoedd sy\u2019n newid bywyd i bobl sy\u2019n teimlo eu bod ar waha\u0302n mewn cymdeithas. Caiff y prosiect ei redeg gyda gwirfoddolwyr, y mae\u2019r rhan fwyaf ohonyn nhw\u2019n dod o wasanaethau cymdeithasol ac mewn grwpiau incwm isel neu yn derbyn budd-daliadau. Mae amrywiaeth o ffyrdd iddyn nhw gymryd rhan, cyfarfod pobl newydd a datblygu sgiliau gwaith."}, {"text_idx": "#000004", "text": "Un o brosiectau\u2019r Ffatri Gelf ydy eu siop lyfrau ar-lein. Caiff y siop ei rhedeg yn llwyr gan wirfoddolwyr sy\u2019n trefnu gwerthiant y llyfrau, rheoli\u2019r cyfrifon ac yn cyfathrebu o fewn y ti\u0302m. Mae hyn yn rhoi cyfle iddyn nhw ddatblygu eu sgiliau gwaith a chyfarfod pobl newydd."}, {"text_idx": "#000005", "text": "Bu i\u2019r Ffatri Gelf ddechrau gyda FareShare Cymru a\u2019r ddechrau\u2019r cyfnod clo cyntaf i ddarparu cefnogaeth i\u2019w gwirfoddolwyr yn ystod y cyfnod anodd hwn. Bu iddyn nhw dderbyn grant gan FareShare oedd yn eu caniata\u0301u i greu parseli bwyd i\u2019w gwirfoddolwyr mewn ffordd oedd yn gynaliadwy yn economaidd iddyn nhw. Mae\u2019r bartneriaeth gyda FareShare wedi cynyddu eu cyflenwad o fwyd silff yr oedd modd iddyn nhw ei gyfuno gyda\u2019r bwyd ffres oedden nhw eisoes yn ei dderbyn i wneud parseli bwyd. Bu iddyn nhw werthu\u2019r parseli bwyd am \u00a37 gafodd ei groesawu yn dda gan eu gwirfoddolwyr oedd yn dweud ei fod yn \u2018werth gwych am arian\u2019 ac yn caniata\u0301u i\u2019r Ffatri Gelf dalu am eu costau."}, {"text_idx": "#000006", "text": "\u201cRydym ni wedi derbyn llawer o adborth da iawn gan y bobl sydd wedi derbyn y parseli bwyd. Mae pobl yn ddiolchgar iawn o dderbyn y parseli ac yn fwy na hapus gyda beth maen nhw\u2019n ei dderbyn. Does neb wedi cwyno o gwbl am gynnwys y parseli bwyd.\u201d"}, {"text_idx": "#000007", "text": "\u201cMae parseli bwyd FareShare wedi gwneud gwahaniaeth enfawr inni a\u2019r bobl rydym ni\u2019n eu cefnogi.\u201d"}, {"text_idx": "#000008", "text": "Bu i\u2019r parseli bwyd helpu pobl llawer, gan ganiata\u0301u i rai gwirfoddolwyr leihau eu dyledion gan nad oedd rhaid iddyn nhw wario arian ychwanegol ar fwyd. Bu i lawer o deuluoedd gyda phlant hefyd dderbyn y parseli bwyd gan eu bod nhw\u2019n ei chael hi\u2019n anodd heb gefnogaeth y clybiau brecwast ac ar o\u0302l ysgol yn ystod y cyfnod clo. Bu i\u2019r henoed hefyd elwa yn fawr o\u2019r parseli bwyd gan fod llawer yn hunanynysu yn ystod y cyfnod clo ac yn ei gweld hi\u2019n llawer haws cael parsel am \u00a37 gyda phopeth oedd arnyn nhw ei angen ynddo."}, {"text_idx": "#000009", "text": "Dros y misoedd nesaf mae\u2019r Ffatri Gelf eisiau cael pawb yn o\u0302l i mewn am gymaint o ddiwrnodau ag sydd bosibl. Yr elfen gymdeithasol o\u2019r Ffatri Gelf ydy beth sy\u2019n gwneud gwahaniaeth mawr i iechyd meddwl pobl a\u2019r nod ydy galluogi hyn gymaint a\u0302 phosibl yn yr amgylchiadau presennol. Maen nhw yn y broses o roi cynllun at ei gilydd i gael grwpiau yn o\u0302l a chynyddu\u2019r nifer o lefydd. Y nod ydy ehangu\u2019r gefnogaeth i bwy bynnag sydd eisiau dod yn hytrach nag i ddim ond y rheiny gaiff eu cyfeirio at y Ffatri Gelf gan wasanaethau cymdeithasol."}, {"text_idx": "#000010", "text": "\u201cYn y grwpiau rydw i wedi\u2019u cynnal yn yr ychydig wythnosau diwethaf y cwbl mae pawb wedi bod eisiau gwneud ydy siarad a chymdeithasu. O\u2019r blaen, buasen ni\u2019n cynnal amrywiaeth o wahanol grwpiau (canu, cyngor ar bopeth, codi hwyl (cheer-leading), Tai-Chi, grw\u0302p chwarae i blant bach), ond ers y cyfnod clo mae\u2019n ymddangos bod pobl eisiau cymdeithasu yn fwy na dim.\u201d"}, {"text_idx": "#000011", "text": "Rydym ni\u2019n falch iawn o fod wedi cefnogi\u2019r Ffatri Gelf trwy\u2019r pandemig i\u2019w helpu nhw i ddarparu\u2019r gefnogaeth anhygoel maen nhw\u2019n ei rhoi i bobl yn y gymuned."}]